ОПШТИ ПОДАЦИ О НАБАВЦИ


1. Подаци  о наручиоцу:
· Назив Наручиоца: Владa Републике Србије, Министарство грађевинарства, саобраћаја и инфраструктуре;.
· Адреса Наручиоца: Београд, Немањина број 22-26;
· ПИБ: 108510088
· Матични број: 17855212
· Интернет страница Наручиоца:  www.mgsi.gov.rs
· Врста поступка јавне набавке: отворени поступак.
· Контакт особа: Татјана радукић, е-mail: tatjana.radukic@mgsi.gov.rs

   Подаци о Инвеститору
· Назив :Републичке дирекције за имовину Републике Србије, 
· Адреса: Краља Милана 16, 
· ПИБ: 102199586, 
· Матични број: 17114450

2. Врста поступка јавне набавке:

Предметна јавна набавка се спроводи у отвореном поступку јавне набавке сходно члану 52. Закона о јавним набавкама („Службени гласник РС“, број 91/19).

3. Предмет јавне набавке: Радови на реконструкцији и доградњи граничног прелаза Хоргош

ЦПВ ознака: 45000000 - Грађевински радови
НТСЈ ознака: РС2 – Регион Србија - Север.


4. Део или делове понуде које није могуће доставити електронским средствима путем Портала јавних набавки привредни субјект у року предвиђеном за подношење понуда подноси на адресу:
Немањина 22-26,  писарница Управе за заједничке послове републичких органа за Министарство грађевинарства, саобраћаја и инфраструктуре
11000 Београд,  Република Србија
Са назнаком: Део понуде за јавну набавку  - Радови на реконструкцији и доградњи граничног прелаза Хоргош
Набавка број: 28/2021
Број понуде:
НЕ ОТВАРАТИ

Део или делови понуде сматрају се благовременим уколико су примљени од стране наручиоца до датума пријема понуда назначеног на Порталу ЈН.
Делови понуде који се подносе преко писарнице Управе за заједничке послове републичких органа су банкарска гаранција за озбиљност понуде и писам о намерама банке за издавање банкарске гаранције за повраћај аванса, за добро извршење посла и за отклањање недостатака у гарантном року.

5. Језик

Наручилац води поступак и припрема документацију о набавци у поступку јавне набавке на српском језику.
Понуђач подноси понуду на српском језику

6. Опција понуде:

Понуда мора бити важећа минимално 90 дана од дана отварања понуда.

7. Критеријум за оцену понуда:

Наручилац ће доделити уговoр економски најповољнијој понуди коју одређује на основу критеријума цене.

Уколико два или више понуђача имају исти понуђену цену, изабраће се понуда оног понуђача чији је Лиценцирани извођач грађевинарства - грађевинско инжењерство – саобраћајна инфраструктура имао више пројекта изградње/реконструкције путева првог реда. 
 
Уколико и за тај елемент критеријума понуђачи имају исте услове Наручилац ће донети одлуку о додели уговора путем жреба.

8. Рок и начин плаћања:

Наручилац се обавезује да Извођачу исплати укупну уговорену вредност из уговора на следећи начин:
[bookmark: _GoBack]Наручилац ће  20%  укупне уговорене вредности  радова исплатити авансно, у року  од  45  дана  од  дана  достављања  захтева  за авансно  плаћање  (авансног  предрачуна)  и средстава обезбеђења – банкарске гаранције за повраћај авансног плаћања, банкарске гаранције за добро извршење посла и полиса одигурања,  у складу са одредбама члана 27 и 28. Уговора.
Укупна вредност израде техничке документације (Пројекта за извођење) биће исплаћена након предаје Пројекта за извођење, односно у року од 45 дана од дана испостављања I привремене ситуације.
Укупна вредност стварно извршених радова биће исплаћена путем привремених ситуација (почев од II привремене ситуације) и окончане ситуације, са роком исплате од највише 45 дана од дана испостављања ситуације, уз узимање у обзир вредности правдања аванса у складу са одредбама овог Уговора. Плаћање по окончаној ситуацији могуће је тек након извршења примопредаје радова и достављања банкарске гаранције за отклањање недостатака у гарантном року.
Правдање аванса вршиће се умањењм привремених ситуација за изведене радове, почев од II привремене ситуације, и то одбијањем најмање 15% фактурисаних радова. Аванс мора бити оправдан пре испостављања окончане ситуације, тј. кроз последњу привремену ситуацију.
Привремене месечне ситуације за радове достављају се до 10. у месецу за претходни месец.
	Окончана ситуација у износу од 10% укупне уговорене вредности, након добијања позитивног извештаја о техничком пријему објекта.
	Од сваке привремене ситуације Наручилац ће обуставити 5% на име задржаног износа, који служи за отклањање недостатака након завршетка, а пре примопредаје изведених радова који је предмет овог уговора.
Исплате ће се вршити на рачуне које одреди Извођач радова.

Рокови:

Рок за израду Пројекта за извођењ је 30 дана од дана закључења уговора.
За извођење радова на реконструкцији и доградњи граничног прелаза Хоргош, Извођач радова се обавезује да све радове изведе у року од највише 18 месеци од дана увођења у посао Извођача.
Рок трајања уговора је 30 месеци од дана закључења.

Средства обезбеђења:

Средства обезбеђења за озбиљност понуде

Понуђач је у обавези да достави неопозиву, безусловну, наплативу на први позив без права приговора,банкарску гаранцију за озбиљност понуде а сходно члану 1087. Закона о облигационим односима, са роком важности до истека рока важења понуде, у износу од 3% од вредности понуде без ПДВ-а, којом се банка обавезује да ће Наручиоцу исплатити наведени износ по пријему првог позива Наручиоца у писменој форми.
Наручилац ће уновчити банкарску гаранцију за озбиљност понуде у случају да понуђач одустане од своје понуде у року важења понуде, не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама, неосновано одбије да закључи уговор о јавној набавци или не достави обезбеђење за извршење уговора о јавној набавци.
Банкарска гаранција ће се сматрати неисправном (неприхватљивом за Наручиоца) уколико не садржи све претходно наведене елементе.
Изабраном понуђачу банкарска гаранција за озбиљност понуде ће бити враћена по закљученом уговору о јавној набавци, у року од три дана након достављања банкарске гаранције за добро извршење посла и банкарске гаранције за повраћај авансног плаћања.
Понуђачу чија понуда није изабрана као најповољнија, банкарска гаранција за озбиљност понуде биће враћена након истека важења на његов писани захтев, у року од три дана од дана достављања захтева.
Поред средства обезбеђења за озбиљност понуде 

Понуђач је дужан да уз понуду поднесе:

1. Писмо о намерама банке (обавезујућег карактера) за издавање гаранције за повраћај авансног плаћања на укупан износ траженог аванса без ПДВ-ом која ће имати клаузулу да је неопозива, безусловна и наплатива на први позив без приговора и која мора да гласи на пун износ аванса без ПДВ-ом, у складу са условима уговора, са роком важности до краја трајања уговора.
Уколико Понуђач не достави Писмо о намерама банке за издавање банкарске гаранције за повраћај аванса које одговара захтеваним условима, његова понуда ће бити одбијена као неприхватљива.

2. Писмо о намерама банке (обавезујућег карактера) за издавање неопозиве, безусловне и наплативе на први позив без права приговора, гаранције за добро извршење посла, у износу од 10% од вредности понуде без ПДВ-а и са роком важности који је 60 дана дужи од датума трајања Уговора.
Уколико Понуђач не достави Писмо о намерама банке за издавање банкарске гаранције за добро извршење посла које одговара захтеваним условима, његова понуда ће бити одбијена као неприхватљива.

3) Писмо о намерама банке за издавање банкарске гаранције за отклањање грешака у гарантном року у корист Министарства грађевинарства, саобраћаја и инфраструктуре, у износу од 10% од вредности уговора без ПДВ и са роком важења 30 дана дуже од истека уговореног гарантног рока.

Уколико Понуђач не достави Писмо о намерама банке за издавање банкарске гаранције за отклањање грешака у гарантном року које одговара захтеваним условима, његова понуда ће бити одбијена као неприхватљива.

Средства обазбеђења након закључења уговора

Извођач радова је обавезан да у року од 15 (петнаест) дана од дана закључења Уговора достави Наручиоцу:

1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив. 
Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 60 дана дужи од датума трајања уговора.
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Извођач радова не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да  о томе обавести Извођача радова. Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Извођач радова може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају продужења рока важења банкарске гаранције за добро извршење посла, износ те гаранције се не може смањити.
2. банкарску гаранцију за повраћај авансног плаћања, која ће бити са клаузулама: неопозива, без права на приговор, безусловна и платива на први позив. Банкарска гаранција за повраћај авансног плаћања издаје се у висини плаћеног аванса без ПДВ-ом, са роком важности до краја трајања уговора. Наручилац ће реализовати банкарску гаранцију за повраћај аванса у случају да Извођач радова не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за Услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе или друге њене битне елементе. Извођач радова може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи односно ускладити са овом променом. 

Извођач радова је дужан да уз окончану ситуацију достави Наручиоцу и Банкарску гаранцију за отклањање грешака у гарантном року која мора бити  са   клаузулама:  неопозива, без права на приговор, безусловна и платива на први позив. Банкарска гаранција за отклањање грешака у гарантном року издаје се у висини од 10% од укупног износа уговора без ПДВ-а, са роком важности који 30 дана дуже од истека гарантног рока.


ПОЛИСА ОСИГУРАЊА

Извођач радова је дужан да у року од 15 (петнаест) дана од закључења Уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу полису осигурања, оригинал или оверену копију, са важношћу за цео период важења Уговора.
Извођач радова је дужан да у року од 15 (петнаест) дана од закључења Уговора, достави Наручиоцу полису осигурања од одговорности према трећим лицима и стварима, оригинал или оверену копију, са важношћу за цео период важења Уговора, у свему према важећим прописима.
Извођач радова је такође дужан да у року од 15 (петнаест) дана од закључења Уговора, достави Наручиоцу полису осигурања од професионалне одговорности за штету коју може причинити другој уговорној   страни,   односно   трећем   лицу,   приликом   реализације   уговора,   у   складу   са Правилником о условима осигурања од професионалне одговорности („Службени гласник РС“ бр. 40/2015) и другим важећим законским и подзаконским прописима.
Измене услова осигурања не могу се вршити без претходног одобрења Наручиоца.
Уколико се рок за извођење радова продужи, Извођач радова је обавезан да достави, пре истека уговореног рока, наведене полисе осигурања, са новим (одговарајућим) периодом осигурања.

Обилазак локације:

Заинтересована лица имају могућност обиласка локације, које ће се обавити у присуству представника Наручиоца, уз претходну пријаву на меморандуму понуђача уз навођење овлашћених лица потенцијалних понуђача која ће извршити обилазак локације. Пријаве за обилазак локације се достављају на е-mail: jelena.lukic@mgsi.gov.rs са назнаком за ЈН број 28

Уколико понуду подноси група понуђача, Наручилац ће у фази оцене понуда захтевати достављање копије уговора о конзорцијуму који мора да садржи следеће:
· податке о члану конзорцијума који ће бити носилац посла, односно који ће поднети пријаву и који ће потписати уговор и заступати конзорцијум;
· податке о члану конзорцијума који ће доставити средства обезбеђења;
· опис послова сваког члана конзорцијума у извршењу уговорa;
· број банковног рачуна носиоца посла на који ће се вршити плаћање.

